text: Абсталяванне: выстаўка кніг пісьменніка, плакаты з выказваннямі пра творчасць, малюнкі паводле любімых эпізодаў з маўраўскіх аповесцей, партрэт Янкі Маўра, водгукі на кнігі пісьменніка.
  Заняткі пачынаюцца з кароткай уступнай гутаркі настаўніка, у якой ён паведамляе, што ўрок прысвячаецца творчасці Янкі Маўра, і ў час яго будуць абмеркаваны кнігі гэтага таленавітага пісьменніка.
  Далей настаўнік падкрэслівае, што кнігамі Янкі Маўра захаплялася не адно пакаленне дзяцей і падлеткаў, і пацвярджае свае словы наступным выказванвем Івана Мележа:
  «Янка Маўр адкрыў мне, які вялікі, бататы і прыгожы свет, што нас акружае, навучыў бачыць не толькі тое, што перед вачыма, але і далёка навокал».
  Затым папярэдне падрыхтаваныя вучні распавядаюць пра найбольш цікавыя старонкі біяграфіі заснавальніка беларускай дзіцячай літаратуры. Дапоўняць іх два шасцікласнікі — адзін у ролі пісьменніка, другі ў ролі журналіста.
  Адказы на гэтыя пытанні можна знайсці ў кнізе М. Яфімавай «Цэлы свет— дзецям» (Творчы партрэт Янкі Маўра).
  Пасля невялікага аповеду пра жыццё Янкі Маўра і івтэрв’ю з «пісьменнікам» настаўнік прапануе вучням падзяліцца на тры творчыя групы. Перад кожнай групай ён ставіць задачу: як мага цікавей расказаць, прадставіць маўраўскую аповесць, якая іх асабліва ўсхвалявала, захапіла, уразіла.
  Першай абмяркоўваецца аповесць «Сын вады», бо, паводле ўспамінаў сучаснікаў, калі ў Янкі Маўра спыталі, якая напісаная ім кніга падабаецца больш за ўсе, то пісьменнік адказаў: «Мабыць, «Сын вады».
  Другая творчая група запрашае ўсіх прысутных у цікавае падарожжа разам з «Палескімі рабінзонамі». 3 удзельнікамі трэцяй творчай групы, якая прадстаўляе аповесць «У краіне райскай птушкі», вучні накіруюцца ў падарожжа ў далёкую Новую Гвінею.
  У ходзе абмеркавання шасцікласнікі сцісла перадаюць змест прачытаных твораў, дзеляцца сваімі ўражаннямі, даюць ацэнку маўраўскім героям і апісаным падзеям, свае думкі пацвярджаюць выказваннямі вядомых пісьменнікаў, крытыкаў, зачытваюць лепшыя водгукі. Асаблівую цікавасць можа выклікаць у вучняў інсцэніроўка твораў ці чытанне па ролях, прагляд мультыплікацыйных фільмаў, зробленых паводле гэтых твораў.
  Настаўнік распавядае пра тое, што Янка Маўр вельмі любіў выступаць перад юнымі чытачамі. I часта можна было ад пісьменніка пачуць словы, якія ён гаварыў не то жартам, не то сур’ёзна:
  — Мала ты, браток, чытаеш. А мо нават і зусім не бярэш кніг у рукі. А вось твайго суседа дык за вушы ад іх не адцягнеш.
  I трэба сказаць, амаль заўсёды ўгадваў. Здаецца толькі адзін раз памыліўся. Пра гэты выпадак ён часта ўспамінаў. Сядзіць кірпаты хлопчык на задняй парце — на «галёрцы» і, здаецца, нічым на свеце не цікавіцца. Пісьменнік пытаецца ў яго:
  Пісьменнік не раз чытаў і перачытваў твор і не заўважыў такой істотнай хібы, рэдактар не заўважыў, карэктар, а хлопчык — вось малайчына — адразу «падсёк»…
  1. “…вызначаўся адзін мужчына трохі вышэйшага росту, відаць, дужэйшы за іншых і нават здавалася, нібы з твару разумнейшы” (Павадыр, важак, аповесць «Чалавек ідзе»).
  2. “…худы, цыбаты дзяцюк, з блакітнымі вачыма, доўгім птушыным носам і доўгімі светлымі валасамі” (Мірон, аповесць «Палескія рабінзоны»).
  3. “…чалавек сярэдняга росту, жоўты, з вузкімі касымі вачыма” (Чунглі, аповесць «У краіне райскай птушкі»).
  4. «Гэта быў чалавек гадоў дваццаці пяці, апрануты ў вельмі дзіўную вопратку: яна была пашыта з птушыных шкурак» (Нгара, аповесць «Сын вады»).
  5. “Гэта быў немалады ўжо, але юркі, хітры, дасціпны чалавек з бегаючымі вочкамі і казлінай бородкой” (грэк Кандаракі, аповесць «У краіне райскай птушкі»).
  6. “…прысадзісты, карчасты, чарнявы з круглым пляскатым тварам” (Віктар, аповесць «Палескія рабінзоны»).
  7. “…высокі мужчына, гадоў под сорок, чысты, голены твар яго выказваў гордасць і самаўпэўненасць. Ён заўсёды быў спакойны” (містэр Скот, аповесць «У краіне райскай птушкі»).
  Настаўнік падводзіць вынікі ўрока, разам з вучнямі выбірае і адзначае лепшую творчую групу, самых актыўных удзельнікаў, выстаўляе і каментуе выстаўленыя за урок адзнакі.